# Colonia del Sacramento

### A Wikipédiából, a szabad lexikonból.

| Világörökség | m·v·sz

Colonia del Sacramento történelmi negyede
Utcácska Colonia del Sacramento óvárosában
Adatok
Ország | Uruguay
Típus | Kulturális helyszín
Felvétel éve: | 1995

Colonia del Sacramento (portugálul Colônia do Sacramento) város Uruguay délkeleti részén, a Río de la Plata mellett, szemben Buenos Airesszel. Colonia megye székhelye, lakosságszáma 21714 fő.

Az ország legidősebb városa, amelynek erődjét a portugálok építették 1680-ban, de nemsokkal ezután a spanyolok kezére került, s még sokáig a két hatalom viszályainak középpontjában állt a Banda Oriental (a folyótól keletre fekvő területek) területén. Később a portugálok vonták ellenőrzésük alá, majd 1816 után Brazíliához tartozott, mint a Rio de Janeiro-i kormányzóság része. Az uruguayi függetlenségi harcok végén a Rio de Janeiro-i szerződésben (1828. augusztus 27.) Argentína és Brazília elismerte Banda Oriental függetlenségét, és megalakult az új állam Uruguayi Keleti Köztársaság néven.

Colonia del Sacramento az oszág második legnagyobb turistacélpontja a főváros, Montevideo után. Legfőbb látnivalója a San Gabriel-félsziget csúcsán fekvő óváros. Erődje, a Fortazela de San Gabriel az idők folyamán elpusztult, de sikerült helyreállítani az védőfal egy részét és a főkaput. Az óvárosban nincsenek csillogó paloták, csak keskeny, kanyargós utcák alacsony, általában földszintes házakkal. Az épületek legjavát a spanyolok építették, de vannak portugálok által építettek is, amelyek kb. 300 évesek. Itt található Uruguay egyik legrégibb temploma, az Iglesia Matríz del Santíssima Sacramento.

## [szerkesztés] Forrás

- Balázs Dénes: Argentína, Uruguay, Panoráma, Budapest, 1988, ISBN 963 243 142 1

## [szerkesztés] Külső hivatkozások

A Wikimedia Commons tartalmaz Colonia del Sacramento témájú médiaállományokat.

- Colonia del Sacramento óvárosa
- Fotók

| Uruguay világörökségi helyszínei | m·v·sz

| kulturális: | Colonia del Sacramento történelmi negyede |

A lap eredeti címe "http://hu.wikipedia.org../../../c/o/l/Colonia_del_Sacramento_65a7.html"

Kategóriák: Kulturális világörökségi helyszínek | Uruguay világörökségi helyszínei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Afrikaans
- Deutsch
- Español
- Suomi
- Français
- Lietuvių
- Nederlands
- Polski
- Português
- Svenska